Sjómannadagurinn er í dag, sjómenn heiðraðir og margt til gamans gert, en dagskráin víðast hvar er þó mjög hófstillt.
Látinna og týndra sjómanna var minnst í Reykjavík í morgun með minningarathöfn við Minningaröldur Sjómannadagsráðs við Fossvogskirkju og sjómannamessa var í Dómkirkjunni og var henni útvarpað. Eftir hádegið verða sjómenn heiðrarðir eins og venja er, en að þessu sinni verður athöfninni streymt. Víða um land er ýmislegt gert sjómönnum til heiðurs. Um helgina hefur til dæmis veriðverið dagskrá á Ólafsfirði og klukkan hálftvö verður hátíðardagskrá við Tjarnarborg. Í Fjarðabyggð verður hátíðardagskrá á Eskifirði og í Neskaupstað verður haldið upp á sjómannadaginn um helgina og í dag verður reipitog, koddaslagur, dorgveiðikeppni og fleira hefðbundið í boði. Og er þá fátt eitt nefnt.
Sjómannadagurinn er í dag og hann haldinn hátíðlegur víða um land. Hátíðahöldin eru þó öllu lágstemmdari en venja er, vegna heimsfaraldursins.